મુંબઈ, 25 ઑક્ટોબર : કૅંસરની બીમારીમાંથી સફળતાપૂર્વક ઉગરી જીવનમાં પરત ફરનાર સાહસી અભિનેત્રી લીઝા રેએ પોતાના બૉયફ્રેન્ડ એક્ઝીક્યુટિવ અને ફિલાન્થ્રૉપિસ્ટ જૅસન દેહની સાથે લગ્ન કરી લીધાં છે. લીઝા રેના લગ્ન 20મી ઑક્ટોબરે કૅલીફોર્નિયામાં નાપા વૅલી ખાતે થયાં. આ જ વર્ષે લીઝા અને જૅસનના સગપણ પણ ત્યાં જ થયા હતાં. કસૂર ફિલ્મમાં પોતાની સુંદર તેમજ બોલ્ડ અદાઓ દ્વારા લીઝા રેએ પોતાના સશક્ત અભિનયનો પરિચય આપ્યો હતો. લીઝા રેને લોકો રીયલ લાઇફ હીરોઇન કહે છે કારણ કે તેઓ કૅંસર સામે જેવા સાહસ સાથે ઝઝુમ્યાં અને તેમાંથી વિજયી થઈ ઉગર્યાં, તેવું કરવું સૌનું કામ નથી.